CELEX: 32016D2310
Language: lv
Date: 2016-10-17 00:00:00
Title: Padomes Lēmums (ES) 2016/2310 (2016. gada 17. oktobris) par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, attiecībā uz ES un Jordānijas partnerības prioritāšu pieņemšanu, ietverot nolīgumu

20.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 345/50
            
         PADOMES LĒMUMS (ES) 2016/2310
   (2016. gada 17. oktobris)
   par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, attiecībā uz ES un Jordānijas partnerības prioritāšu pieņemšanu, ietverot nolīgumu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos kopīgo priekšlikumu,
   tā kā:
   
               (1)
            
            
               Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses (1) (“Nolīgums”), tika parakstīts 1997. gada 24. novembrī un stājās spēkā 2002. gada 1. maijā.
            
         
               (2)
            
            
               Augstās pārstāves un Eiropas Komisijas 2015. gada 18. novembra kopīgais paziņojums par Eiropas kaimiņattiecību politikas pārskatīšanu tika atzinīgi novērtēts Padomes 2015. gada 14. decembra secinājumos, kuros Padomes inter alia apstiprināja nodomu 2016. gadā sākt jaunu posmu attiecībās ar partneriem, kā rezultātā vajadzības gadījumā varētu noteikt jaunas partnerattiecību prioritātes, galveno uzmanību pievēršot saskaņotajām prioritātēm un interesēm.
            
         
               (3)
            
            
               Savienības un Jordānijas kopīgais mērķis kopīgai miera, labklājības un stabilitātes telpai rada vajadzību pēc kopīga darba, jo īpaši līdzatbildības un diferencēšanas ceļā, un pēc Jordānijas nozīmes ņemšanas vērā reģionā.
            
         
               (4)
            
            
               Savienība un Jordānija, vienlaikus pievēršoties visneatliekamākajiem uzdevumiem, turpina īstenot galvenos savas ilgtermiņa partnerības mērķus un sekmē valsts un reģiona stabilitāti un izturētspēju, kā arī ilgtspējīgu un uz zinātību balstītu ekonomikas izaugsmi un sociālo attīstību atbilstīgi tiesiskuma principiem un uz demokrātiskas pārvaldības pamatiem.
            
         
               (5)
            
            
               Tāpēc Savienības nostājas Asociācijas padomē pamatā vajadzētu būt pievienotajam lēmuma projektam,
            
         IR PIEŅĒMUSI ŠO LĒMUMU.
   1. pants
   Nostājas, kura Eiropas Savienības vārdā jāieņem Asociācijas padomē, kas izveidota ar Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, attiecībā uz ES un Jordānijas partnerības prioritāšu pieņemšanu, ietverot nolīgumu, pamatā ir ES un Jordānijas Asociācijas padomes lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.
   
      Luksemburgā, 2016. gada 17. oktobrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Eiropas un Vidusjūras reģiona valstu nolīgums par asociācijas izveidi starp Eiropas Kopienu un tās dalībvalstīm, no vienas puses, un Jordānijas Hāšimītu Karalisti, no otras puses (OV L 129, 15.5.2002., 3. lpp.).
   
      PROJEKTS
      ES UN JORDĀNIJAS 12. ASOCIĀCIJAS PADOMES LĒMUMS Nr. 1/2016
      (… gada …)
      Vienošanās par ES un Jordānijas partnerības prioritātēm
      ES UN JORDĀNIJAS ASOCIĀCIJAS PADOME,
      ņemot vērā Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses,
      tā kā:
      
                  (1)
               
               
                  Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Jordāniju, no otras puses, (“Nolīgums”) tika parakstīts 1997. gada 24. novembrī un stājās spēkā 2002. gada 1. maijā.
               
            
                  (2)
               
               
                  Nolīguma 91. pants pilnvaro Asociācijas padomi pieņemt lēmumus Nolīguma mērķu sasniegšanai un sniegt piemērotus ieteikumus.
               
            
                  (3)
               
               
                  Nolīguma 101. pants nosaka, ka pusēm ir jāveic vispārēji vai konkrēti pasākumi, kas nepieciešami to saistību izpildei saskaņā ar Nolīgumu, un jānodrošina, ka tiek sasniegti Nolīgumā izvirzītie mērķi.
               
            
                  (4)
               
               
                  Ar Eiropas kaimiņattiecību politikas pārskatu tika ierosināts sākt jaunu posmu attiecībās ar partneriem, kas abām pusēm ļaus panākt lielāku atbildību.
               
            
                  (5)
               
               
                  ES un Jordānija vienojās nostiprināt savu partnerību, vienojoties par prioritāšu kopumu 2016.–2018. gadam, ar mērķi atbalstīt un stiprināt Jordānijas izturētspēju un stabilitāti, vienlaikus tiecoties risināt ieilgušā Sīrijas konflikta ietekmi.
               
            
                  (6)
               
               
                  Nolīguma puses vienojās par ES un Jordānijas partnerības prioritāšu tekstu, tostarp par nolīgumu, kas palīdzēs īstenot Nolīgumu, galveno uzmanību pievēršot kopīgi noteiktajām kopīgajām interesēm,
               
            IR PIEŅĒMUSI ŠO LĒMUMU.
      1. pants
      Asociācijas padome iesaka pusēm īstenot ES un Jordānijas partnerības prioritātes, tostarp nolīgumu, kas izklāstīti šā lēmuma pielikumā.
      2. pants
      Asociācijas padome nolemj, ka ES un Jordānijas rīcības plāns, kas stājās spēkā 2012. gada oktobrī, tiek aizstāts ar ES un Jordānijas partnerības prioritātēm, tostarp nolīgumu.
      3. pants
      Šis lēmums stājas spēkā tā pieņemšanas dienā.
      
         …,
         
            
               ES un Jordānijas Asociācijas padomes vārdā –
            
            
               priekšsēdētājs